Jätkates mTasku kodulehe kasutamist oled teadlik küpsiste kasutamisest.
mTasku on mobiilne rahakott, mis hoiab mugavalt ühes kohas kõik sinu panga- ja kliendikaardid. mTasku mobiilirakenduse kasutamine on sulle tasuta!
Laadi oma telefoni:
Üks äpp, rohkelt võimalusi
rahakotist telefoni
Lisa mTasku mobiilirakendusse kõik oma panga- ja kliendikaardid ning kasuta neid nii maksmiseks kui ka boonuse saamiseks.
Uudse lahendusega on juba liitunud mitmed ettevõtted.
Vaata pidevalt täienevat nimekirja
Iga mTaskuga makse sooritamisel väljastatakse sulle mobiilne kviitung – nii on mugav silma peal hoida oma ostude ajalool.
Laadi alla mTasku äpp ja registreeri end kasutajaks
Lisa mTaskusse Sulle sobivad makse- ning kliendikaardid
Maksmiseks käivita telefonis QR-koodi skanner ja skaneeri kood või puuduta oma telefoniga NFC-märgist.
Vali sobiv kliendikaart (markeeri õige kaart seda ekraanil puudutades).
Mis on mTasku ja kuidas see sinu elu lihtsamaks muudab?
Kuidas kasutada mTaskut Selveri ja Kaubamaja
iseteenindus- ja tavakassas?
mTasku on virtuaalne rahakott, milles saad mugavalt ühes kohas hoida kõiki oma panga- ja kliendikaarte ning muid mobiilseid teenuskaarte.
Millistes mobiiltelefonides saab mTasku rakendust kasutada?
mTasku rakendust on võimalik kasutada järgmiste nutitelefonidega:
- Apple iOS tarkvaraversiooni 8.0 või uuem;
- Android 4.4 või uuem.
Mis on mTasku kasutamise eeldusteks?
mTasku kaudu maksete teostamise eelduseks on mTasku rakenduse personaliseerimine. Personaliseerimiseks on võimalik kasutada Mobiil-ID, Smart-ID ja pangalinkide kaudu autentimist. Lisaks peab sul olema lubatud operaatori poolt andmesideteenuste kasutamine.
Kuidas mTaskut kasutada?
1. Laadi alla mTasku äpp ja registreeri end kasutajaks
2. Lisa mTaskusse Sulle sobivad makse- ning kliendikaardid.
3. Maksmiseks käivita telefonis QR-koodi skanner ja skaneeri kood või puuduta oma telefoniga NFC-märgist.
4. Vali sobiv kliendikaart (markeeri õige kaart seda ekraanil puudutades).
5. Vali sobiv maksekaart, libistades seda sõrmega paremalt vasakule märgistatud kohale.
6. Kinnita makse, vajutades nupule „Maksa“.
Kuidas lisada mTaskusse uus maksekaart?
Uue maksekaardi lisamiseks vajuta ekraani paremas ülanurgas „Lisa kaart“ ikoonile. Vali, millist tüüpi kaarti soovid lisada ning kinnita valik nupuga „Lisa +“. Seejärel avaneb sulle LHV-EveryPay kaardihoidla turvaaken, kuhu saad sisestada oma kehtiva pangakaardi andmed, mille leiad kaardilt. Kaardi sidumise õnnestumisel kuvatakse ekraanile teade „Kaart lisatud“.
Kuidas lisada mTaskusse uus kliendikaart?
Uue kliendikaardi lisamiseks vajuta ekraani paremas ülanurgas „Lisa kaart“ ikoonile. Vali, millist tüüpi kliendikaarti soovid lisada ning kinnita valik nupuga „Lisa +“.
Kus mTaskut kasutada saab?
Kaupmeeste nimekirja, kelle juures mTasku rakendust kasutada saab, leiad siit. Nimekirja täiendatakse jooksvalt.
Kuidas näen sooritatud makseid?
Sooritatud tehingud leiad mTasku peamenüü valikust „Tehingute ajalugu“, mis on esitatud kuupõhiselt ja sisaldab detailvaatena mKviitungit. Tehingute ajalugu säilitatakse 2 aastat. Maksekaardi kohase tehingute ülevaate leiad lisaks vastava maksekaardi alt, kui puudutad valimiseks sõrmega ekraanil sobivat kaarti ja valid „Tehingute ajalugu“.
Mis on mKviitung?
Pärast igat õnnestunud maksetehingut väljastatakse mTaskusse reaalajas elektrooniline mKviitung, mida loetakse ametlikuks maksetehingut tõendavaks dokumendiks. mTasku menüüst „Seaded ja salakood“ saad paberkviitungi väljatrükkimist kassaprinterist sisse ja välja lülitada. Nii on kaupmehel võimalik paberkviitungite väljatrükkimiseks kuluvat paberi kulu vähendada.
Kas pean mTasku kautamise eest midagi maksma?
mTasku kasutamine on kasutajale kuumaksuta.
Kas mTasku on turvaline?
mTasku turvalisuse määravad suures osas ära sinu mobiiltelefonile ja mTaskule rakendatavad turvameetmed. Lisaks soovituslikule telefoni ekraaniparoolile, tuleb seadistada turvakood, mida küsitakse igakordsel mTasku rakenduse avamisel ja maksetehingute korral, mis ületavad summa 25 €. Erinevalt viipekaardist ei saa mTaskuga oste sooritada ainult viipamise teel ning tehingu toimumiseks tuleb avada mTasku rakendus. mKviitung on kättesaaadav vaid sinule ja vastavale kaupmehele.
Kas ja milliseid minu andmeid jagatakse kaupmeestega?
Kasutajate andmeid töödeldakse lepingu täitmise eesmärgil ning edastatakse kolmandatele osapooltele tehingu toimimiseks vajalikus ulatuses. Täpsem info Kasutustingimustes. Sinu pangakaardi andmeid ei hoita mTaskus, vaid need asuvad LHV ja selle makseprotsessori EveryPay turvalises kaardihoidlas. Kõik mTasku tehingu andmed on krüpteeritud ning on nähtavad mTasku vahendusel vaid sulle. Kõik sinu mTasku kaudu antavad teenuse juhtimiskäsklused on signeeritud ning neid kontrollitakse topelt-serverite poolt iga toimingu korral.
Millises summas makseid saab mTaskuga teha?
mTaskus makse summat ei piirata ja reeglid sätestatakse sinu lisatud pangakaardi võimekusega (päevalimiit, kuulimiit jms).
Mida teha kui mobiiltelefon kaob või varastatakse?
Telefoni kaotamise või varguse korral teavita koheselt Telia klienditeenindust ja palu mTasku sulgeda.
Mida teha, kui olen mTasku rakenduse oma telefonist ära kustutanud, kuid soovin seda uuesti kasutama hakata?
mTasku taastamiseks laadi alla mTasku rakendus ning regitsreeri ennast uuesti kasutajaks. mTasku teenuskaardid menüüst taastatavad, kuid pangakaardid tuleb sul uuesti siduda.
Kuidas mTaskut edasi kasutada pärast SIM-kaardi vahetust?
SIM-kaardi vahetusel tuleb mTasku uuesti telefoni alla laadida, kuna turvalisuse kaalutlustel konrtollitakse mTasku autentimisel SIM-kaardi seeria numbrit (ICCID), mis on igale kasutajale unikaalne.
Kuidas mTaskut edasi kasutada pärast numbrivahetust?
Telefoninumbri vahetamisel tuleb sul mTaskus telefoninumber uuendada, milleks vajuta ekraani vasakus ülanurgas „Seaded“ ikoonile, seejärel „Seaded ja salakood“ ning „Tuvasta telefoninumber“.
Kellele ning milliseid minu andmeid mTaskut kasutades edastatakse?
mTasku üldtingimustes on sätestatud, et kaupmeestele ja kolmandate osapoolte sisuteenuste pakkujatele võib mTaskust edastada sinu nime, isikukoodi ja telefoninumbri ning maksetehingu andmeid juhul, kui sa oled aktsepteerinud vastava teenuspakkuja tingimused. Reklaami vms info saamiseks saad ise vastava kinnituse anda iga teenuskaardi puhul.
Kellele edastatakse sinu isikuandmed uue pangakaardi lisamisel ja kuidas on need kaitstud?
Pangakaardi sidumisel mTaskuga salvestatakse kaardi andmed LHV panga makseteprotsessori EveryPay virtuaalsesse kaardihoidlasse. Telia, selle lahendusega seotud muud serverid ega inimesed ei näe neid andmeid ega saa neid ka mingil viisil kasutada. Sinu pangakaardi andmetest on Teliale teada vaid pangakaardi 4 viimast numbrit ja kaardi kehtivuse aeg. Selle info kuvab teenuse graafikaserver ka sinu mTaskus nähtaval pangakaardil. Need lubatud ja teenuse pakkumiseks vajalikud andmed edastab Teliale Everypay, kes vastutab sinu pangakaardi andmekaitse eest!
Telefoni kadumise, varguse või muu põhjuse korral sulge mTasku.